Paavo Loosberg

Paavo Loosberg (27. oktoober 1919 Tallinn – 19. juuli 2015 Toronto) oli eesti ühiskonnategelane Kanadas.

Paavo Loosberg lõpetas Jakob Westholmi Gümnaasiumi 1938. aastal.Jakob Westholmi Gümnaasium 100. Tallinn 1998 Õppis Sõjakoolis aspirandikursustel, sai lipniku auastme.

1943. aastal tuli ta Tallinna Estonia I meeskonnas Eesti meistriks käsipallis.ESBL sporditulemused 16.11.1943–18.09.1944 teenis Soome mereväes, lõpetas Meresõjakooli.

1944. aastal siirdus Rootsi, töötas Stockholmi Tehnikaülikoolis fotograafia õppetooli assistendina. 1951. aastal asus elama Kanadasse, hiljem töötas ka USA-s.

Erukaptenmajor Paavo Loosberg töötas aastatel 1993–1995 president Lennart Meri käsundusohvitserina. Sellesse aega jäi ka jäämurdja Suure Tõllu okupatsioonieelse viimase lipu tagastamine Eesti Meremuuseumile. Tema isa, kapten Johannes Loosberg (1880–1966) oli oma laeva lipu Läände põgenedes võtnud kaasa ja hoidnud seda alles kogu sõjajärgse aja.

Ta oli Soomepoiste Klubi Torontos juhatuse liige, ajakirja Põhjala Tähistel toimetuse liige ja Kanada Eestlaste Ajaloo Komisjoni aseesimees.Peep Pillak, Heini Vilbiks (koostajad). Soomepoiste elulood. Grenader, 2015

Tunnustus
1997 Kotkaristi V klassi teenetemärk 
2002 Soome Valge Roosi Rüütlirist

Viited

Välislingid
Paavo Loosberg TLÜAR väliseesti isikute andmekogus

Kategooria:Jakob Westholmi Gümnaasiumi vilistlased
Kategooria:Korporatsioon Fraternitas Estica liikmed
Kategooria:Eestlased Kanadas
Kategooria:Eestlased Ameerika Ühendriikides
Kategooria:Mereväe soomepoisid
Kategooria:Kotkaristi V klassi teenetemärgi kavalerid
Kategooria:Metsakalmistule maetud
Kategooria:Sündinud 1919
Kategooria:Surnud 2015